Statele UE și NATO care au luat parte la învestirea lui Putin. Surprize mari la Kremlin
Vladimir Putin a preluat, marţi, funcţia de preşedinte al Rusiei pentru a cincea oară, iar ceremonia solemnă a avut loc la Kremlin. La eveniment au participat și șase state din UE, dintre care patru sunt și membre NATO.
Vladimir Putin a depus din nou jurământul ca președinte al Federației Ruse. Și-a început, astfel, cel de al cincilea mandat, într-un moment în care pare tot mai sigur de victoria de pe frontul din Ucraina.
În cadrul evenimentului desfășurat în incinta Palatului mare al Kremlinului au luat parte și diplomați unor state din Uniunea Europeană, iar numele lor au fost dezvăluite.
Redacția ucraineană a Radio Liberty, citată de Ukrainska Pravda, anunță că la învestirea lui Vladimir Putin au fost prezenți diplomați din Franța, Grecia, Cipru, Malta, Ungaria și Slovacia.
Potrivit informațiilor obținute de Radio Liberty din cercurile diplomatice din cadrul Uniunii Europene, ncă din seara zilei de 6 mai, Belgia intenționa să-și trimită reprezentantul la eveniment. Cu toate acestea, sursele au anunțat în această dimineață că, în cele din urmă, nu va participa la ceremonie.
În seara zilei de 6 mai, Reuters a raportat că șapte țări, inclusiv Franța la nivel de ambasadori, intenționau să participe la "inaugurarea" lui Putin.
Ministerul ucrainean al Afacerilor Externe a declarat că nu vede niciun motiv pentru a-l recunoaște pe Vladimir Putin, șeful Kremlinului, drept președintele ales în mod democratic și legitim al Rusiei.
Josep Borrell, Înaltul Reprezentant al UE pentru afaceri externe și politica de securitate, se opune ca reprezentanți ai Uniunii Europene să participe la ceremonia de "inaugurare" a liderului rus Vladimir Putin, în urma realegerii sale fățișe din această primăvară. O serie de state UE au anunțat că nu vor participa.
Sursa: Ukrainska Pravda
Etichete: vladimir putin,
Dată publicare:
08-05-2024 07:42